དེ་ཡང་སྔ་དྲོ་ཆུ་ཚོད་༩།༠༠པའི་ཐོག་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གཟིམ་ཆུང་ནས་མཇལ་འཕྲད་ཁང་དུ་ཆིབས་བསྒྱུར་གྱིས་བཞུགས་སྟེགས་སུ་འཁོད་མཚམས་དྲག་གནོན་དང་ཟིང་འཁྲུག་ཆེ་བའི་ཡུལ་ལུང་སྟེ།ཨབ་གྷ་ནི་སི་ཐན།དབུས་ཨ་ཧྥེ་རི་ཁ་སྤྱི་མཐུན་རྒྱལ་ཁབ།ཁོ་ལིམ་བྷེ་ཡ།དབྱི་རགལེ་བྷེ་ཡ།ནའེ་མཱར།ནེ་གྷེ་རེ་འ།སོ་མ་ལེ་འ།ལྷོ་སུའུ་ཏན།སོ་རུ་ཡ།ཊོ་ནེ་ཞེ་ཡ།ཝེ་ནི་ཛུ་ལ།བཅས་རྒྱལ་ཁབ་༡༢ནས་ཕེབས་པའི་གཞོན་སྐྱེས་ཞི་བདེའི་མགོ་ཁྲིད་༣༢གྱིས་གཙོས་ཨ་རིའི་ཞི་བདེའི་བསྟི་གནས་ཁང་གི་བསམ་བློའི་སློབ་སྟོན་པ་མི་གྲངས་༧དང་།གཞན་ཡང་།བསྟི་གནས་ཁང་གི་གཙོ་འཛིན་ལགས་གཙོས་དེ་གའི་ལས་བྱེད་༨བཅས་བསྡོམས་པའི་མི་གྲངས་༤༥ལ་མི་སྒེར་གྱི་དཀའ་ངལ་ལ་གདོང་ལེན་དང་སེམས་ཀྱི་ཞི་བདེའི་སྐོར་དང་།སྤྱི་ཚོགས་ཀྱི་མཐུན་ལམ་དང་ལྟ་བ་མི་འདྲ་བའི་དབར་འབྲེལ་མཐུད་བྱེད་ཕྱོགས་སོགས་ཀྱི་སྐོར་ལ་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་ལ་ལམ་སྟོན་བགྲོ་གླེང་ཞུས་ཡོད་པ་རེད།